**ДОГОВОР**

**за възлагане на обществена поръчка за услуги**

Днес, …………. 2017 г., в гр. Русе, между:

РУСЕНСКИ УНИВЕРСИТЕТ “АНГЕЛ КЪНЧЕВ”, със седалище и адрес на управление гр. Русе, ул. ”Студентска” № 8, БУЛСТАТ 000522685, представляван от проф. д-р Велизара Иванова Пенчева – Ректор и Яна Кралева Пантелеева – гл. счетоводител, наричан за краткост ВЪЗЛОЖИТЕЛ, от една страна, и, ......... /*попълва се съответната идентификационна информация за изпълнителя, представителството при сключването на договора и др. данни/*, наричано за краткост ИЗПЪЛНИТЕЛ, от друга страна, (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

На основание чл. 112 от Закона за обществените поръчки („ЗОП“) и Решение № ……………/ ………………. г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Осигуряване на самолетни билети за превоз по въздух на пътници и багаж при служебни пътувания в страната и/или …..“ с реф. № …., се сключи този договор („Договора/Договорът“) за следното:

**I.ПРЕДМЕТ НА ДОГОВОРА**

Чл. 1. (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение и при условията на този Договор, да извършва предоставяне при необходимост на самолетни билети за служебни командировки в страната и чужбина на служители на Русенски университет "Ангел Кънчев», както и на експерти по проекти, изпълнявани от Русенски университет, за които в съответния проект са предвидени средства за командироването им в България и/или в чужбина.

(2)ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ.

**II.СРОК НА ДОГОВОРА. СРОК И МЯСТО НА ИЗПЪЛНЕНИЕ**

Чл. 2.(1) Договорът влиза в сила от датата на неговото подписване.

(2) Срокът за изпълнение на договора е 24 /двадесет и четири/ месеца,. считано от датата на сключване на договора,или до изчерпване на предвиденият от Възложителя финансов лимит от 250 000.00 (двеста и петдесет хиляди) лева без ДДС, което от двете събития настъпи първо.

**ІII. ЦЕНА И УСЛОВИЯ НА ПЛАЩАНЕ**

**Чл.3(1)**  Максималната стойност, предмет на настоящия договор е в размер на **250 000.00 лв. без ДДС***(двеста и петдесет хиляди лева)* за целия период на изпълнение на договора, но не повече от 24 месеца, считано от датата на сключване, която се формира от стойностите по ал. 2 и ал. 3.

1. Цените на билетите, заплащани от ВЪЗЛОЖИТЕЛЯ, включват размера на такса обслужване, стойността на застраховките /ако такива са поискани от възложителя/,дължимите летищни такси, такси за сигурност и всички други такси, установени от местното законодателство.
2. Таксата за издаване на самолетен билет е в размер на ….. (словом: ...) лева, с основание за неначисляване на ДДС в случаите посочени в чл.29 от ЗДДС. Стойността на таксата за обслужване е фиксирана за периода на действие на договора и е валидна за целия срок на изпълнение на договора и не подлежи на промяна. Разходите по доставката на билетите до адреса на възложителя са включени в цената на услугата.

Чл.4(1) Разплащането на сумата по всяка отделна заявка, ще се извършва в български лева, по банков път, в срок до 7 (седем) дни след изпълнение на съответната заявка и представен протокол – оригинал и/или фактура, копие на електронен билет с подробна информация за нетната цена и таксите;

1. Срокът за извършване на плащане започва да тече от датата на последния представен от горепосочените документи и след получаване на потвържденията за плащане, изискуеми по Постановление на МС №593/20.07.2016 г.
2. Плащане по договора не се извършва в случай, че за изпълнителя е получено потвърждение от Националната агенция за приходите и Агенция „Митници“ за наличието на публични задължения съгласно Постановление на МС №593/20.07.2016 г., като в този случай плащането се осъществява съобразно указанията на данъчната администрация.
3. Плащанията при изпълнението на договора се извършват за действително реализирани и одобрени разходи за изпълнение предмета на договора и до размера на осигурените средства.
4. От плащането се приспадат всички суми за неизвършени услуги и начислени неустойки, в случай че има такива.
5. Фактурите за извършване на плащания се изготвят на български език, в съответствие със Закона за счетоводството. Задължителен реквизит на фактурата е изразът: „Разходът се извършва по договор с изх.№………..2017 г., а ако се извършва и по проект - и наименованието на проекта.
6. Фактурата за плащане, с приложените към нея документи, посочени в ал.(1), се представят задължително на лицето за контакт по договора, независимо от това, дали билета е закупен за текущата дейност на възложителя или разхода е извършен по конкретен проект.
7. Плащането на възнаграждението се извършва по банков път, в български лева с платежно нареждане по посочена по-долу от Изпълнителя банкова сметка:

Банка: ...........................

BIC: ................................

IBAN: ...............................

1. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал.(8) в срок от 5 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
2. Ежемесечно до 5-то число на месеца, следващ месеца на извършените плащания до изтичане срока на договора Изпълнителят представя на лицето за контакт, определено от ВЪЗЛОЖИТЕЛЯ справка за извършените услуги, предмет на договора, включваща номер на фактура, вид, цена и количества.

**Чл. 5 (1)** В седмодневен срок от сключване на договора и след постъпило потвърждение по реда на Решение № 593/2016г. ВЪЗЛОЖИТЕЛЯТ заплаща на ИЗПЪЛНИТЕЛЯ депозит в размер на 5000.00 (пет хиляди) лева, от който ИЗПЪЛНИТЕЛЯТ има правото да извършва плащания за одобрени за закупуване самолетни билети, които няма да е възможно да се закупят в случай че плащането се извършва при условията на чл. 4, ал. 1.

(2) Задължението за поддържане стойността на депозита е за ВЪЗЛОЖИТЕЛЯ.

(3) Задължението за плащане от депозита до изчерпване на наличната сума е за ИЗПЪЛНИТЕЛЯ. ИЗПЪЛНИТЕЛЯТ няма правото да прихваща от депозита свои вземания от ВЪЗЛОЖИТЕЛЯ, както и да извършва плащания, за които е в сила правилото на чл. 4, ал. 2 от договора.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.6 (1) Възложителят има право:

1. Да иска от Изпълнителя да изпълни услугата в срок и без отклонения от предмета на договора.
2. Да извършва проверки относно изпълнението на договора, без да възпрепятства дейността на ИЗПЪЛНИТЕЛЯ.
3. Да получава информация относно хода на изпълнението на настоящия договор;
4. ВЪЗЛОЖИТЕЛЯТ не носи отговорност във връзка с искове или жалби вследствие на нарушение на нормативни изисквания от страна на ИЗПЪЛНИТЕЛЯ.
5. Да откаже приемането на част или на цялата услуга и заплащането на съответната цена, когато ИЗПЪЛНИТЕЛЯ се е отклонил от изискванията по изпълнение на услугата по чл.1 от настоящия договор, докато ИЗПЪЛНИТЕЛЯТ не изпълни своите задължения съгласно договора.
6. Да получи закупените самолетни билети, протоколи и фактури, в срок до 24 (двадесет и четири) часа от постъпването на потвърждение за закупуването, в работно и извън работно време, както и в неприсъствени дни.
7. Възложителят не е задължен да заявява самолетни билети за цялата стойност на договора, като конкретните заявки /брой билети, дестинации/ се определят съобразно нуждите на възложителя.
8. Възложителят се задължава:
9. Да окаже съдействие на ИЗПЪЛНИТЕЛЯ при изпълнението на договора.
10. Да уведомява писмено ИЗПЪЛНИТЕЛЯ в случаите, предвидени в този договор.
11. Лично или чрез определени от него представители да прави заявки за доставка на самолетни билети в писмен вид, по факс или електронна поща като конкретизира: вид и количество на билетите; дестинация на пътуването; дати на пътуването; данни на командированите – трите имена, изписани на латиница по международен паспорт или лична карта и ЕГН, необходимост от застраховки и други.
12. Да заплаща на Изпълнителя стойността на закупените билети, такса обслужване и застраховки по начина и при условията на настоящия договор.
13. В случай на промяна на датите на пътуването и/или лицето, което ще пътува, възстановява на Изпълнителя заплатената от същия глоба в пълен размер, в срок от 15 (петнадесет) работни дни след изпълнение на съответната заявка и представен от Изпълнителя протокол – оригинал.
14. Изрично да укаже на Изпълнителя случаите, в които желае самолетни билети различни от „икономична класа“.
15. Да освободи предоставената от ИЗПЪЛНИТЕЛЯ гаранция за изпълнение съгласно договора.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.7 (1) ИЗПЪЛНИТЕЛЯТ има право, за извършената съгласно изискванията и поръчката на Възложителя работа, да получи уговореното в настоящия договор възнаграждение при условията на чл.3.

1. ИЗПЪЛНИТЕЛЯТ се задължава да изпълнява поръчката при следните условия:
2. ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ най-благоприятните условия за превоз.
3. Предлага директни маршрути, а при невъзможност - с минимален брой подходящи връзки за съответните дестинации. При заявяване на самолетни билети на нискотарифни компании уведомява заявителя за основните параметри на услугата, осигурени от превозвача.
4. Изпълнява приетите резервации до 24 (двадесет и четири) часа в работно, извънработно време и почивни дни след получаване на заявка от Възложителя.
5. При възникване на необходимост от реагиране и приемане на заявки в извънредни ситуации, Изпълнителят да реагира в рамките на 10 (десет) минути.
6. Осигурява на възложителя преференциални цени на представените в Република България авиокомпании.
7. Осигурява билети, съобразени с актуалните отстъпки на авиокомпаниите.
8. За всяка конкретна заявка, изпълнителят се задължава да предоставя отговор на възложителя по електронна поща след получено потвърждение от резервационната/ите система/и, който трябва да съдържа варианти на възможни директни полети, предоставени от превозвачи за реализиране на пътуването, а при липса на директен полет в периода– с минимален брой подходящи връзки за съответните дестинации с кратки и/или съобразени с целите на пътуването престои, като се представят най-малко два варианта (маршрути и превозвачи) и с възможно най-ниски нетни тарифи за съответната класа на авиокомпаниите от резервационната/ите система/и към датата на пътуването и срока на тяхната валидност. Към представените в отговор на заявката варианти изпълнителят следва да предоставя на възложителя снимка на екрана (screenshot) на резервационната/ите система/и с вариантите на най-ниски цени.
9. Предоставя на възложителя протокол за стойността, на която получава билетите от превозвача, както и стойността на осигуряване на самите билети от него, съобразени с всички валидни към датата на пътуването промоции на авиокомпаниите (при седмичен престой, уикенд правило или други промоции) при наличието на свободни места; брой на лицата, които ще пътуват; дата на отиване и връщане и други специфични изисквания на възложителя, в случай, че има такива.
10. Осигурява възможност за промяна датите на пътуването и/или името на пътуващия/пътуващите на издаден електронен билет и заплаща глоба в размер, определен от съответния превозвач.
11. При изпълнение на договора да прилага валидни към датата на пътуването отстъпки на авиокомпаниите (седмичен престой, уикенд тарифа, сезонни отстъпки, минимален престой и други промоции), бонусни програми, намаления за групови пътувания, както и на преференциални условия, които авиокомпаниите предлагат въз основа на сключените с изпълнителя споразумения.
12. При сключване на договора определеният за Изпълнител участник се задължава да предостави информация за бонусните програми на авиокомпаниите. Изпълнителят следва да информира писмено възложителя за бонусните програми на авиокомпаниите. През срока на действие на договора изпълнителят своевременно да уведомява възложителя за други бонуси на авиокомпаниите и/или предлаганите промоционални цени на билети. Изпълнителят е длъжен да води, следи и актуализира файлове с натрупващите се бонуси при осигурен достъп от авиокомпаниите
13. Писмено да уведомява възложителя за предстоящото издаване на безплатен билет.
14. В случай на инициирани от Възложителя промени в условията за използване на заявените самолетни билети, Изпълнителят следва да му предоставя копие от полученото писмо от авиокомпанията, съдържащо точния размер на сумите, които подлежат на плащане/възстановяване в следствие от поисканите промени в условията за използване на билетите.
15. Анулирането на билетите и връщането на суми се извършва съгласно правилата на IATA, освен ако със съответната авиокомпания няма изрична уговорка.

**VІ. ГАРАНЦИЯ ЗА ИЗПЪЛНЕНИЕ НА ДОГОВОРА.** **САНКЦИИ И НЕУСТОЙКИ**

**Чл.8 (1)** Изпълнителят представя гаранция за изпълнение на задълженията си по настоящия договор, в размер на 10 000.00 (десет хиляди) лева, представляваща 4 %(четири на сто) от стойността на договора ДДС под формата ………*(конкретната форма на паричната сума ще бъде посочена при сключване на договора; )*

* 1. ВЪЗЛОЖИТЕЛЯТ може да задържи гаранцията за изпълнение на договора, ако:

а) в процеса на неговото изпълнение, възникне спор между страните, който е внесен за решаване от компетентен съд;

б) ако ИЗПЪЛНИТЕЛЯТ не започне работа по изпълнение на договора или договорът бъде развален по негова вина, както и в случаите на лошо, частично и друго неизпълнение. В тези случаи, задържаната гаранция не изчерпва правата на ВЪЗЛОЖИТЕЛЯ да търси обезщетение в по-голям размер.

* 1. Гаранцията за изпълнение на договора се освобождава в срок до *1 (един) месец,* след датата на приключване изпълнението по договора.
  2. ВЪЗЛОЖИТЕЛЯТ освобождава гаранцията за добро изпълнение в срока на ал.3, без да дължи лихви за периода, през който средствата законно са престояли при него.
  3. Гаранцията за изпълнение *под формата на парична сума* трябва да бъде внесена по следната сметка на Възложителя:

Банка: ТБ ОББ АД

Банков код (BIC): UBBS BGSF

Банкова сметка (IBAN): BG 04 UBBS 8002 3300 1454 38

* 1. Банковата гаранция или застраховката, която обезпечава отговорността на изпълнителя, следва да е със срок на валидност до *1 (един) месец,* след датата на приключване изпълнението по договора.
  2. Изпълнителят се задължава при удовлетворяване на Възложителя от предоставената гаранция за изпълнение на поръчката поради възникване на вземания, в срок от 10 (десет) работни дни, да допълни същата, до определения по-горе размер.

**Чл.9 (1)** При пълно неизпълнение на поетите задължения по настоящия договор, Изпълнителят заплаща на Възложителя неустойка в размер на 30 % (тридесет процента) от стойността на договора.

* + 1. При неизпълнение на задълженията от настоящия договор, Изпълнителят заплаща на Възложителя неустойка в размер на 300 (триста) лева за всеки един случай на неизпълнение.
    2. Прилагането на горните санкции не отменя правото на изправната страна по настоящия договор да предяви иск за претърпени вреди и пропуснати ползи срещу неизправната страна, съгласно действащото законодателство в Република България.

**VІІ. ПРЕКРАТЯВАНЕ НА ДОГОВОРА. ИЗМЕНЕНИЕ НА ДОГОВОРА.**

**Чл.10 (1)** Настоящият договор се прекратява:

* 1. с изтичане на срока му или изчерпване на финансовия лимит, посочен в чл.2, ал.1 от договора;
  2. по взаимно съгласие между страните, изразено писмено;
  3. едностранно от Възложителя, без предизвестие, при пълно или частично неизпълнение на задълженията на Изпълнителя по настоящия договор;
  4. едностранно от Възложителя, ако в резултат на обстоятелства, възникнали след сключването му, не е в състояние да изпълни своите задължения;

**Чл.11** Настоящият договор може да бъде изменян при условията на чл.116 от ЗОП.

**ІХ. ДОПЪЛНИТЕЛНИ РАЗПОРЕДБИ**

**Чл.12 (1)** За неуредени с настоящия договор въпроси се прилагат разпоредбите на действащото законодателство в Република България.

1. При възникнали имуществени спорове между страните при или по повод изпълнение на настоящия договор, на основание чл. 117, ал. 2 от ГПК, страните се договарят евентуалните съдебни спорове да се разглеждат пред компетентния съд в гр. Русе, съобразно правилата на родовата подсъдност.
2. Неразделна част от настоящия договор е офертата на Изпълнителя от проведената процедура.
3. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Това правилото не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП и ППЗОП.
4. Адресите за кореспонденция между страните по настоящия договор са както следва:
5. За Възложителя:

Русенски университет «Ангел Кънчев»

гр. Русе 7017, ул.”Студентска“ № 8

Лице за контакт: Зорница Дочева - Административен специалист планиране и изпълнение на договори, тел.082/888445; Е-mail: [zdocheva@uni-ruse.bg](mailto:zdocheva@uni-ruse.bg)

1. За Изпълнителя: ………………………………………………………
2. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.
3. Нищожността на някоя клауза от договора не води до нищожност на друга клауза или на договора като цяло.
4. ВЪЗЛОЖИТЕЛЯТ и ИЗПЪЛНИТЕЛЯТ приемат като неразделна част от настоящия договор следните приложения:

1. Техническо предложение на ИЗПЪЛНИТЕЛЯ - /Приложение № 1/.

2. Ценово предложение на ИЗПЪЛНИТЕЛЯ - /Приложение № 2/.

Настоящият договор, състоящ се от 2 (две) приложения и ………………… страници, се подписа в 3(три) еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

**ПОДПИСАЛИ ДОГОВОРА:**

**ВЪЗЛОЖИТЕЛ: ИЗПЪЛНИТЕЛ:**

**РУ “АНГЕЛ КЪНЧЕВ” ..............................................**

**РЕКТОР:** ***УПРАВИТЕЛ:***

/ проф. д-р Велизара Пенчева/ / /

(име, фамилия, длъжност)

**Гл. счетоводител:**

/Яна Кралева/

**Съгласувано:**

/адвокат Ралица Барашка/